Informații despre vaccinul anti-Covid, ținute secret în România. CNCAV, dat în judecată din cauza "tăcerii asurzitoare“ a lui Gheorghiță.
Comitetul Național de Coordonare a Activităților privind Vaccinarea a fost dat în judecată. APADOR-CH: Colonelul Gheorghiță tace asurzitor când primește întrebări în scris. Informațiile despre calendarul primirii dozelor de vaccin rămâne secret. Prețul vaccinului anti-Covid rămâne secret în România, dar și în UE.
"În afara conferințelor de presă, colonelul Valeriu Gheorghiță tace asurzitor.“ O spune Georgiana Gheorghe, directorul Asociației pentru Apărarea Drepturilor Omului în România.Ea încearcă să afle încă din octombrie anul trecut mai multe lucruri despre vaccin: calendarul primirii dozelor, sumele achitate și câte seruri avem de la fiecare producător. Întrebările ei au rămas fără răspuns."Inițial am adresat aceste întrebări Ministerului Sănătății, ministerul Sănătății ne-a pasat către Secretariatul General al Guvernului, Secretariatul General al Guvernului ne-a pasat înapoi ministerului Sănătății, care ne-a pasat în final acestui Comitet. Ne-am hotărât să-i dăm în judecată, dacă altfel nu putem obține aceste informații de la niciuna dintre instituții“, spune Georgiana Gheorghe, director asociația APADOR-CH.Premierul Florin Cîțu a anunțat ieri că numărul dozelor de vaccin primite de la Comisia Europeană va crește. În aprilie mai primim 4,4 milioane de doze, iar în septembrie încă 8,4 milioane. Până acum, nici Comisia Europeană, nici guvernul nu au anunțat cât ne costă serul pentru imunizarea populației.